**Pravila nagradne igre – I feel sLOVEnia na Instagramu**

**1. Organizator**

(1) Organizator nagradne igre je Urad Vlade Republike Slovenije, Gregorčičeva 25, 1000 Ljubljana (v nadaljevanju UKOM).

**2. Trajanje nagradne igre**

(1) Nagradna igra na Istagram profilu <https://www.instagram.com/slovenia_si/> se začne 2. septembra 2019 in konča 29. septembra 2019.

**3. Pogoji sodelovanja v nagradni igri**

(1) K nagradni igri lahko pristopijo vse osebe, ki so v okviru spletnega družabnega omrežja Instagram pridružene profilu slovenia\_si, na katerem poteka nagradna igra oziroma vse osebe, ki so na tem profilu kliknile gumb Sledi / »Follow«.

(2) V nagradni igri lahko sodelujejo osebe s stalnim ali začasnim bivališčem v Republiki Sloveniji, starejše od 18 let. Mladoletne osebe (mlajše od 18 let) morajo imeti za sodelovanje v nagradni igri predhodno pisno soglasje vsaj enega izmed staršev ali zakonitih zastopnikov.

(3) Udeleženci nagradne igre sami krijejo vse stroške sodelovanja v nagradni igri.

Med stroške sodelovanja se med drugim uvrščata strošek dostopa do interneta in strošek prenosa podatkov z interneta.

**4. Pravila nagradne igre**

(1) Posamezniki k nagradni igri pristopijo tako, da na svojem Instagram profilu objavijo avtorsko fotografijo s ključnikoma #ponos in #ifeelsLOVEnia in označijo profil slovenia\_si. Posamezniki morajo za sodelovanje v nagradni igri slediti (»follow«) profilu slovenia\_si.

(2) Organizator bo po koncu nagradne igre (30. septembra 2019) med vsemi sodelujočimi izžrebal 3osebe, ki bodo prejele nagrado za sodelovanje. Žreb bo potekal v prostorih izvajalca in se bo izvedel računalniško z naključno določitvijo treh zmagovalcev. Potek žrebanja bo nadzirala 4 članska komisija. Komisijo sestavlja vodja sektorja za promocijo na UKOM, 2 zaposlena na UKOM in 1 oseba, ki ni zaposlena na UKOM.

**5. Nagrada**

(1) Nagrada za sodelovanje v nagradni igri je helikopterski polet na Kredarico, ki se bo, odvisno od vremenskih razmer, izvedel v oktobru 2019. Strošek in organizacijo prevoza do izhodiščne točke letenja (letališče Brnik) krijejo nagrajenci sami.

(2) Prenos nagrade na tretjo osebo ni možen.

(3) Nagrade ni mogoče zamenjati niti zahtevati njene denarne protivrednosti.

(4) Za organizacijo, izvedbo in nadzor nad potekom nagradne igre ter žrebanjem nagrajencev skrbi komisija.

(5) Uporabniška imena nagrajencev bodo objavljena na vladni spletni strani www.gov.si ter na Instagram profilu slovenia\_si.

(6) Nagrajenci bodo o rezultatih žrebanja in podrobnostih glede izvedbe nagrade obveščeni tudi preko neposrednega sporočila (direct) na družbenem omrežju Instagram.

(7) Nagrajence bo organizator pozval, naj mu na elektronski naslov gp.ukom@gov.si pošljejo elektronsko sporočilo, s katerim potrjujejo prejetje obvestila o žrebu in nagradi.

(8) Rezultati nagradne igre so dokončni. Pritožba nanje ni mogoča.

**6. Izključitev odgovornosti**

(1) Organizator ne prevzema nikakršne odgovornosti za kakršnekoli posledice, ki bi jih sodelujoči utrpel zaradi sodelovanja v nagradni igri, na katere organizator nima vpliva ter za kakršnekoli posledice ob izvedbi nagradnega leta.

**7. Davčne obveznosti**

(1) Akontacijo dohodnine po stopnji 25% od vrednosti nagrade plača organizator nagradne igre.

**8. Končne določbe**

(1) Udeleženci nagradne igre hkrati s Pogoji nagradne igre sprejemajo tudi pogoje in pravila objavljana na omrežju Instagram. Organizator ne prevzema nobene odgovornosti za nespoštovanje pogojev uporabe Instagrama s strani udeležencev nagradne igre. Prav tako ne prevzema odgovornosti za kakršnekoli posledice nastale kot rezultat objave prispevkov na Instagram profilu.

(2) Organizator si pridržuje pravico do dopolnitev in sprememb pogojev nagrade igre, če tako zahtevajo vzroki tehnične ali pravne narave.

(3) O vseh spremembah in novostih nagradne igre bo organizator udeležence sproti obveščal z objavami na spletni strani [www.gov.si](http://www.gov.si).

(4) Nagradna igra ni pod domeno družbenega omrežja Instagram, sodelujoči v nagradni igri pa se ob uporabi družbenega omrežja Instagram dolžni upoštevati njihova pravila delovanja. Instagram nagradne igre ne sponzorira, je ne podpira ali upravlja, temveč je le njen gostitelj.

V Ljubljani, 29. avgusta 2019